गुमनामी बाबा के संदूक से मिली नेता जी के माता पिता और पूरे परिवार की फोटो राजकीय कोषागार फैजाबाद के डबल लॉक में रखा गुमनामी बाबा का 26वां बक्सा भी आज खुल गया है।

राजकीय कोषागार फैजाबाद के डबल लॉक में रखा गुमनामी बाबा का 26वां बक्सा भी आज खुल गया है। ये वो अंतिम बाक्स है जो बेहद महत्वपूर्ण है, इस बाक्स से नेता जी से सम्बंधित कई महत्वपूर्ण सामान निकले है जिसमें आजादी कि लड़ाई में अहम् भूमिका निभाने वाले नेताजी सुभाष चन्द्र बोस के माता-पिता की फोटो और नेता जी सुभाष चन्द्र बोस की फोटो शामिल है। गुमनामी बाबा के संदूक से निकलने वाले इन सामानों को देखने के बाद अब गुमनामी बाबा के नेता जी सुभाष चन्द्र बोस होने कि संभावनाओं को और बल मिल गया है। सबसे बड़ा सवाल यही है कि अगर गुमनामी बाबा नेता जी सुभाष चन्द्र बोस नहीं थे तो उनके संदूक में नेता जी के माता-पिता और उनके पूरे परिवार की तस्वीर क्या कर रही है? आखिर एक संत एक आज़ादी के नायक के परिवारजनो की फोटो अपने संदूक में क्यूँ रखेगा?फैजाबाद के राजकीय कोषागार से अयोध्या के राम कथा संग्रहालय के गुमनामी बाबा के सामानों कि शिफ्टिंग प्रक्रिया के तहत आज जब गुमनामी बाबा का 26वां और आखिरी संदूक खोला गया तो उसमे से तमाम ऐसे महत्वपूर्ण सामन मिले हैं जो गुमनामी बाबा को सीधे नेता जी सुभाष चन्द्र बोस से जोड़ते हैं। गुमनामी बाबा के 26वें संदूक से तमाम ऐसे पत्र मिले हैं जो आज़ाद हिन्द फ़ौज के कमांडर और अन्य अधिकारियों द्वारा गुमनामी बाबा को भेजे गए है। उनमें प्रमुख रूप से आज़ाद हिन्द फ़ौज के कमांडर बताये जा रहे पवित्र मोहन राय का वो पत्र भी शामिल है जो उन्होंने गुमनामी बाबा को, कभी स्वामी जी तो कभी भगवन जी के नाम से संबोधित कर भेजा गया है।इसके अलावा संदूक से नेता जी सुभाष चन्द्र बोस के परिवार के सदस्यों में उनके पिता जानकी नाथ बोस माता प्रभावती बोस और नेता जी के भाई-बहन, पोते पोतियों की तस्वीरें मिली हैं जो कही न कहीं नेता जी सुभाष चन्द्र बोस और गुमनामी बाबा के बीच के गहरे संबंधो को दर्शाते हैं| अभी गुमनामी बाबा के आखिरी संदूक में रखे सामानों की जांच में दो दिन का समय और लग सकता है। जिसके बाद इन सामानों को अयोध्या के राम कथा संग्रहालय में बने म्यूजियम में आम जनता के दर्शनार्थ रख दिया जायेगा।